b'\n_START_ARTICLE_\nBritish Salt\n_START_SECTION_\nPovijest\n_START_PARAGRAPH_\nBritish Salt je u svojoj povijesti \xc4\x8desto mijenjao vlasnike. Solana je najprije bila u vlasni\xc5\xa1tvu doma\xc4\x87e tvrtke Stavely Industries. Nakon toga ju 2000. godine kupuje ameri\xc4\x8dki US Salt Holdings LLC za 80 milijuna funti. Poslije sedam godina, solanu otkupljuje LDC koji je pritom investirao u nju 35 milijuna funti. 2010. godine je Tata Chemicals Europe (biv\xc5\xa1i Brunner Mond) za nepoznati iznos postao vlasnikom lokalne solane British Salt kako bi se osigurao opskrbni lanac i stvorila sinergija kojom bi se smanjili tro\xc5\xa1kovi prijevoza. Budu\xc4\x87i da je Brunner Mond u to vrijeme bio u vlasni\xc5\xa1tvu Tate Chemicals, solana British Salt je postao \xc4\x8dlanicom indijskog konglomerata Tata Group._NEWLINE_Sam British Salt je 2005. godine kupio lokalnu tvrtku New Cheshire Salt Works Limited (NCSW Limited) a cijelu transakciju je odobrila britanska Komisija za za\xc5\xa1titu tr\xc5\xbei\xc5\xa1nog natjecanja.\n_START_SECTION_\nProizvodnja\n_START_PARAGRAPH_\nSolana vadi sol iz slojeva zemlje dubokih 180 metara. U iskopane bu\xc5\xa1otine se pu\xc5\xa1ta voda koja topi sol te se salamura di\xc5\xbee na povr\xc5\xa1inu, a netopivi ostaci padaju na dno. Takva salamura se nakon toga pomo\xc4\x87u cijevu pumpa direktno prema postrojenju. Ondje se vr\xc5\xa1i pro\xc4\x8di\xc5\xa1\xc4\x87avanje slane vode te se procesom isparavanja proizvodi \xc4\x8dista sol. Procjenjuje se da u Middlewichu postoje rezerve dostatne za sljede\xc4\x87ih 200 godina.'